AQShda musulmon yo‘lovchidan bomba haqida so‘ragan erkak samolyotda uchishdan mahrum qilindi

United Airlines aviakompaniyasi xodimlari yo‘lovchilardan biri va uning hamrohini samolyotga chiqarmaslikka qaror qildi. Reysdan mahrum etilgan yo‘lovchi va uning hamrohi bo‘lgan ayol boshqa yo‘lovchilarni xavotirga soldi. Bu haqda Fox News nashriga tayanib, TJournal xabar berdi.

Voqea Chikagodagi O’Xara xalqaro aeroportida Xyustonga uchuvchi samolyot bortida yuz berdi. Kompaniya tomonidan ismi ma’lum qilinmagan yo‘lovchi sumkasini yukxonaga joylashtirayotgan pokistonlik juftlikdan sumka ichida bomba bor yoki yo‘qligini so‘ragan.

Vaziyat guvohlaridan biri bu haqda bort kuzatuvchisiga xabar berdi. Erkakdan samolyotni tark etish so‘ralgan. Samolyotdan chiqib keta turib, u yo‘lovchilarga “uylariga yaxshi yetib olishni” tilagan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!